Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Marta Álvarez Alonso andreak aurkezturiko galdera, Nafarroako Gobernuaren tutoretzapeko hiru adingabe ustez prostituitu eta abusatzeari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2022ko irailaren 12an
Lehendakaria: Unai Hualde Iglesias
GALDERAREN TESTUA
Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188: artikuluan eta hurrengoetan ezarritakoaren babesean, galdera hau aurkezten du, Eskubide Sozialetako kontseilariak idatziz erantzun diezaion:
Gaur, irailak 8, prentsan agertu da 3. Instrukzio Epaitegiak erabaki duela hainbat pertsona prozesatzea, ustez 16 urteko hiru adingabe prostituitu eta abusatzeagatik, zeinak Nafarroako Gobernuaren tutoretzapean baitzeuden.
1. Noiz izan du Eskubide Sozialetako Departamentuak auto horren berri? Eta Nafarroako Gobernuko beste organoren batek?
2. Zer zentro eta araubidetan zeuden adingabeak gertakizunak izan zirenean?
3. Adingabeen ihesaren ondoren, noiz izan zuen Eskubide Sozialetako Departamentuak hori gertatu izanaren berri? Gaiaren gaineko agiri eta txosten guztiak eranstea eskatzen da.
4. Adingabeen ihesaren ondoren, zer jarduketa egin zuen Eskubide Sozialetako Departamentuak aipatu adingabeekin? Aipatu jarduketak biltzen dituzten agiri eta txosten guztiak eranstea eskatzen da.
Iruñean, 2022ko irailaren 8an
Foru parlamentaria: Marta Álvarez Alonso
